Maudhui: Donald Trump akihutubu akiwa na Katibu Mkuu wa Nato Jens Stoltenberg

Ni "kiasi kikubwa sana cha pesa" ambacho hakijalipwa, alisema, na kukariri wasiwasi ambao umekuwepo kwamba Marekani imekuwa ikilipa fedha zaidi kuliko washirika wake.

Bw Trump pia amelaani shambulio la bomu la Manchester lililotekelezwa Jumatatu na kusema kwamba ugaidi shari ukomeshwe.

Alitoa wito wa kuwepo kwa kipindi cha kimya kwa heshima ya watu 22, watu wazima na watoto, waliouawa katika "shambulio hilo la kikatili".

Bw Trump pia ameonya kuhusu hatari ambayo inaletwa na kuruhusiwa kwa watu kuhama bila kudhibitiwa na pia hatari inayotokana na urusi.

"Ugaidi ni lazima ukomeshwe au ukatili mlioshuhudia huko Manchester, na maeneo mengine mengi, utaendelea milele," alisema.

"Mna maelfu na maelfu ya watu wanaofurika na kuindia katika mataifa kadha na kuenea kote, na katika visa vingi hatuwafahamu hasa wao ni kina nani. Lazima tuwe wakali, lazima tuwe thabiti na lazima tuwe macho."

Kabla ya kuzuru makao makuu ya Nato, Bw Trump alikutana na viongozi kadha wa EU kwa mara ya kwanza, wakiwemo rais mpya wa Ufaransa Emmanuel Macron. 

 Nato itachukua hatua zaidi ili kuwashinda IS?

Marekani kwa muda mrefu imelaumu washirika wake wa Nato kwa kuchangia kiwango cha chini cha pesa za kutumiwa katika ulinzi, sana chini ya asilimia 2 ya mapato ya taifa, kiwango ambacho kimekubalika.

Nato wamekubali kutekeleza mchango mkubwa katika vita dhidi ya wanamgambo wa Kiislamu, sana Islamic State, lakini Ufaransa na Ujerumani zimesisitiza kwamba hatua hii sana ni ya mdomo tu.

Waziri mkuu wa Uingereza Theresa May alisafiri Brussels na mawaziri wake wa mambo ya nje na ulinzi

Katibu Mkuu wa Nato Jens Stoltenberg amesema mataifa wanachama wa Nato yatasaidia kwa kupashana habari na kwa kuwezesha ndege za kivita kuongezwa mafuta zikiwa bado angani.

"Hili litatoa ujumbe mzito wa kisiasa kuhusu kujitolea kwa Nato kupigana dhidi ya ugaidi na kuimarisha ushirikiano na uhusiano wetu ndani ya muungano - lakini haina maana kwamba Nato itashiriki katika operesheni za...\nMaudhui yaliyotangulia yanaweza kufupishwa kama ifuatavyo:
Rais wa Marekani Donald Trump amewaambia washirika wa Marekani katika shirika la kujihami la mataifa ya Magharibi, Nato, mjini Brussels kwamba washirika wote ni lazima wagharimie sehemu yao ya gharama ya matumizi ya kijeshi.